**Μαθητές του Γυμνασίου Κλειτορίας Καλαβρύτων στηρίζουν θύματα έμφυλης ψηφιακής βίας.**

**Θα ήθελα να εκφράσω τα θερμά μου συγχαρητήρια, τόσο για την ιδέα τους όσο και για την προσπάθειά τους, στους μαθητές και τις μαθήτριες του Γυμνασίου Κλειτορίας Καλαβρύτων, καθώς και στην Καθηγήτριά τους και Διευθύντρια του Σχολείου κ. Δημακοπούλου Φωτεινή, που συνεργάστηκαν στο πλαίσιο του εκπαιδευτικού προγράμματος/διαγωνισμού Junior Achievement Greece, και ετοίμασαν μια εικονική επιχείρηση, με την επωνυμία «Flying», για να στηρίζει θύματα έμφυλης ψηφιακής βίας.To εκπαιδευτικό πρόγραμμα έχει τεθεί υπό την αιγίδα του Υπουργείου Ανάπτυξης Έρευνας και Καινοτομίας, το οποίο παρείχε τη μέγιστη υποστήριξη σε επίπεδο γνώσεων και τεχνολογίας .**

**Ειδικότερα οι μαθητές , στο πλαίσιο της συνεργασίας τους με το αρμόδιο υπουργείο, επικοινώνησαν με τον υφυπουργό Ανάπτυξης Έρευνας και Καινοτομίας, ο οποίος , με χαρά, διαπίστωσε την πραγματική θέληση των μαθητών, αλλά και την ικανότητα να συνεργαστούν μεταξύ τους ώστε να προκύψει ένα πολύ καλό αποτέλεσμα . Επιπλέον η δράση αυτή των μαθητών είναι πολύ σημαντική , γιατί θα αποτελέσουν φωτεινό παράδειγμα για παρακίνηση και των υπολοίπων σχολικών μονάδων,  προκειμένου να συμμετάσχουν σε αντίστοιχες δράσεις και διαγωνισμούς.**

**Σας ευχόμαστε και πάλι θερμά συγχαρητήρια, να έχετε καλή συνέχεια στην προσπάθειά σας και με την ίδια προθυμία και μεράκι να προχωρήσετε σε μελλοντικές επιτυχίες. Μας κάνετε υπερήφανους με τέτοιες πρωτοβουλίες .**

**Ο ΔΙΕΥΘΥΝΤΗΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΑΧΑΪΑΣ**

**ΑΝΔΡΕΑΣ ΖΕΡΒΑΣ**